**O veche poveste cu ceai**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Erau mereu nedezlipiți în lumea lor caldă,

Se impartaseau unul cu altul la masa iubirii

Și deschideau zilnic ferestre spre fericire.

O fereastră s-a deschis spre lumea noastră rece

Și pasiunea se risipi cu aburii ceștilor de ceai.

Ochii li s-au deschis și se priveau nedumeriți,

Buzele se dezlipeau cuminți din sărut.

Li s-au descâlcit mîinile una din alta

Și s-au retras timide sub masa tăcerii.

S-a răcit ceaiul, a spus ea cu glas răgușit,

Închide toate ferestrele, e atât de frig

Că mi-au dat lacrimile! Și el a închis.

(02.07.2020)